stanford-oval/wikipedia huggingface dataset:
โรงเรียนเทพศิรินทร์

| โรงเรียนเทพศิรินทร์ |
| --- | --- |
Debsirin School

ที่ตั้ง

1466 ถนนกรุงเกษม แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร 10100
ข้อมูล
ชื่ออื่น: ท.ศ. / DS
ประเภท: โรงเรียนของรัฐ
คติพจน์: บาลี: น สิยา โลกวฑฺฒโน (ไม่ควรเป็นคนรกโลก)
สถาปนา: 15 มีนาคม พ.ศ. 2428; 139 ปีก่อน (2428-03-15)
ผู้ก่อตั้ง: พระบาทสมเด็จพระจุลจอมเกล้าเจ้าอยู่หัว
เขตการศึกษา: กรุงเทพมหานคร เขต 1
รหัส: 1000100802
ผู้อำนวยการ: วิธาน พรหมสินธุศักดิ์
ระดับชั้น: ม.1 - ม.6
เพศ: ชาย
ภาษาที่ใช้เป็นสื่อการสอน:  ไทย  อังกฤษ  ฝรั่งเศส  เยอรมัน  จีนกลาง  ญี่ปุ่น
ห้องเรียน: 72 ห้องเรียน
พื้นที่: 8 ไร่ 3 งาน 56 ตารางวา
สี:    เขียว-เหลือง
เพลง: บทร้องอโหกุมาร มาร์ชโรงเรียนเทพศิรินทร์
ฉายาทีมกีฬา: สุภาพบุรุษลูกแม่รำเพย
สังกัด: สำนักงานคณะกรรมการการศึกษาขั้นพื้นฐาน
ศิษย์เก่า: สมาคมนักเรียนเก่าเทพศิรินทร์ ในพระบรมราชูปถัมภ์
ดอกไม้ประจำโรงเรียน: ดอกรำเพย
เว็บไซต์: www.debsirin.ac.th
เทพศิรินทร์ (กรุงเทพมหานคร)
โรงเรียนเทพศิรินทร์ (อังกฤษ: Debsirin School, ย่อ: ท.ศ., DS) เป็นโรงเรียนชายล้วน อยู่ภายใต้สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นโรงเรียนประจำวัดเทพศิรินทราวาสราชวรวิหาร ก่อตั้งขึ้นใน 15 มีนาคม พ.ศ. 2428 ตามพระราชดำริของพระบาทสมเด็จพระจุลจอมเกล้าเจ้าอยู่หัว ปัจจุบันตั้งอยู่เลขที่ 1466 ถนนกรุงเกษม แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร
โรงเรียนเทพศิรินทร์เป็นโรงเรียนรัฐบาลแห่งเดียวในประเทศไทย ที่มีพระมหากษัตริย์ทรงเข้ารับการศึกษา คือ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 นอกจากนี้ยังมีนักเรียนเก่าที่ดำรงตำแหน่งสำคัญทางการเมืองมากมาย อาทิ นายกรัฐมนตรีไทย 4 คน รวมถึง นายกรัฐมนตรีคนแรกแห่งมาเลเซีย
ปัจจุบันโรงเรียนเทพศิรินทร์มีอายุ 139 ปี นอกจากนี้โรงเรียนเทพศิรินทร์ยังประกอบด้วย โรงเรียนเครือข่ายที่มีคำนำหน้าว่า "เทพศิรินทร์" อีก 11 แห่ง โรงเรียนเทพศิรินทร์เป็นโรงเรียนในกลุ่มจตุรมิตร ร่วมกับโรงเรียนสวนกุหลาบวิทยาลัย โรงเรียนอัสสัมชัญ และโรงเรียนกรุงเทพคริสเตียนวิทยาลัย
ประวัติโรงเรียน

ในปี พ.ศ. 2419 พระบาทสมเด็จพระจุลจอมเกล้าเจ้าอยู่หัว มีพระชนมพรรษาครบเบญจเพส จึงมีพระราชดำริที่จะสร้างพระอารามเพื่อทรงอุทิศพระราชกุศลถวายสนองพระเดชพระคุณแด่องค์พระราชชนนี คือ สมเด็จพระเทพศิรินทราบรมราชินี จึงทรงพระกรุณาโปรดเกล้าฯ ให้สถาปนาวัดเทพศิรินทราวาสราชวรวิหารขึ้น โรงเรียนเทพศิรินทร์ ได้รับการสถาปนาจาก องค์พระบาทสมเด็จพระจุลจอมเกล้าเจ้าอยู่หัว เมื่อวันที่ 15 มีนาคม พ.ศ. 2428 ด้วยพระราชปรารภที่จะทำนุบำรุงการศึกษาเล่าเรียนให้เจริญแพร่หลายขึ้นโดยรวดเร็วจึงมีพระบรมราชโองการให้จัดการศึกษาสำหรับราษฎรขึ้น โดยพระเจ้าน้องยาเธอ พระองค์เจ้าดิศวรกุมาร (กรมพระยาดำรงราชานุภาพ) ได้จัดตั้งโรงเรียนปริยัติธรรมบาลี ขึ้นภายในวัดเทพศิรินทราวาส โดยในช่วงแรกของการจัดตั้งโรงเรียนนั้น โรงเรียนเทพศิรินทร์ได้อาศัยศาลาการเปรียญภายในวัดเทพศิรินทราวาสเป็นที่ทำการเรียนการสอน
ประวัติโรงเรียน > ก่อน พ.ศ. 2444

การจัดตั้งโรงเรียนปริยัติธรรมบาลีขึ้นภายในวัดเทพศิรินทราวาส ได้มีปรากฏหลักฐานในปี พ.ศ. 2425 ว่าพระธรรมไตรโลกาจารย์ (เดช ฐานจาโร) เจ้าอาวาสองค์ที่ 2 แห่งวัดเทพศิรินทราวาส ได้จัดตั้งโรงเรียนสอนปริยัติธรรมบาลี และโรงเรียนภาษาไทย โดยมีข้อความปรากฏอยู่ในประวัติของวัดเทพศิรินทราวาส ว่าโรงเรียนหนังสือภาษาไทยเดิมนั้นได้อาศัย ศาลาการเปรียญเป็นที่สอน โรงเรียนนั้นอยู่ในความอำนวยการของเจ้าอาวาสวัดเทพศิรินทราวาส ถึงปี พ.ศ. 2433 จึงย้ายไปสอนที่โรงเรียนเจ้าพระยานรรัตน์ราชมานิตย์ คณะกลาง หลังจากนั้นย้ายไปสอนที่ กุฏิเจ้าอาวาสคณะเหนือ ภายหลังย้ายไปสอนที่โรงเรียนนิภานภดลคณะใต้ ภายหลังมหามกุฏราชวิทยาลัยได้เข้ามาเป็นผู้จัดการ และมีเจ้าอาวาสเป็นผู้อุปการะโรงเรียนครั้งนั้นได้มีสามเณร ชื่อว่า "พุฒ" สามารถสอบได้เปรียญเอก และเป็นครูได้รับแต่งตั้งเป็นครูเอก ซึ่งต่อมาสามเณรพุฒ ได้อุปสมบถแล้ว ลาสิกขามีบรรดาศักดิ์เป็น พระยากฤษณะราชอำนวยศิลป์ธรรมจิตต์วรสภาภักดี
ต่อมาพระเจ้าน้องยาเธอ พระองค์เจ้าดิศวรกุมารได้รับกระแสพระราชดำริให้สนองพระบรมราชโองการ เพื่อจัดตั้งโรงเรียนสำหรับราษฎรตามพระอารามขึ้น ในปี พ.ศ. 2428 ซึ่งในเดือนแรกที่ตั้งโรงเรียนนั้น มีนักเรียน 53 คน สถานที่ตั้งโรงเรียนก็คือศาลาการเปรียญซึ่งปัจจุบันไม่มีแล้ว ที่ตั้งศาลาการเปรียญเดิมปัจจุบันเป็นหมู่กุฏิ ใกล้ห้องสมุดสามาวดี อาจารย์ที่ 1 อาจารย์ใหญ่คนแรกคือ นายเปลี่ยน แต่จากจดหมายเหตุรัชกาลที่ 5 ปรากฏนามว่าอาจารย์ใหญ่คนแรกคือ นายรวก คนที่สองคือนายคำแต่ท่านทั้งสองดำรงตำแหน่งอยู่ในเวลาอันสั้นมาก ปรากฏในราชกิจจานุเบกษา ฉบับ ร.ศ. 108 (พ.ศ. 2432) ว่าในปี จ.ศ. 1250 พ.ศ. 2431 โรงเรียนวัดเทพศิรินทราวาส ได้ส่งนักเรียนสอบไล่ที่หอมิวเซียม ในพระบรมมหาราชวัง ร่วมกับโรงเรียนพระตำหนักสวนกุหลาบ และโรงเรียนหลวงในวัดต่าง ๆ ซึ่งโรงเรียนเทพศิรินทร์สอบได้เป็นอันดับที่สอง แต่ได้พระราชทานรางวัลสอบไล่ได้มากนักเรียนได้รับรางวัลพระราชทาน 4 คน และ อาจารย์ที่ 1 (อาจารย์ใหญ่) ได้รับพระราชทานรางวัลที่ 2 เพราะสั่งสอนอบรมดีเป็นเงิน 30 บาท ในปี ร.ศ. 108 (พ.ศ. 2432) การสอบไล่ย้ายไปกระทำที่โรงเรียนสุนันทาวิทยาลัย (โรงเรียนราชินีล่าง) โรงเรียนวัดเทพศิรินทราวาสส่งนักเรียนเข้าแข่งขันและสอบได้เช่นกัน วันที่ 27 ตุลาคม พ.ศ. 2439 พระบาทสมเด็จพระจุลจอมเกล้าเจ้าอยู่หัวเสด็จมาถวายผ้าพระกฐิน ณ วัดเทพศิรินทราวาส มีเด็กนักเรียนยืนเฝ้ารับเสด็จที่ซุ้มประตูร้องคำโคลงถวายชัยมงคล พระองค์ได้เสด็จทอดพระเนตร โรงเรียนภาษาไทย และภาษาบาลีในวัดนี้ด้วยทรงพอพระทัยในกิจการของโรงเรียนเป็นอย่างยิ่ง
ประวัติโรงเรียน > สมัยรัชกาลที่ 5

ในปี พ.ศ. 2445 พระบาทสมเด็จพระจุลจอมเกล้าเจ้าอยู่หัวได้พระราชทานนามตึกเรียนแห่งแรกของโรงเรียนว่า ตึกแม้นนฤมิตร์ และในปี พ.ศ. 2453 ได้มีพระราชประสงค์ที่จะทรงเกื้อหนุนการศึกษาในประเทศสยามให้ก้าวหน้ายิ่งขึ้น ดังปรากฏในจดหมายถึงพระยาวิสถทธสุริยศักดิ์ ลงวันที่ 11 สิงหาคม ร.ศ. 129 ว่าได้นึกปรารภถึงการที่จะอุดหนุนการเล่าเรียน ในเมืองเราให้ดำเนินแพร่หลายเร็วขึ้นเบื้องต้นก็เดินทางให้ถูกคือ ทำพื้นให้กว้างจึงจะได้ยอดที่งามตามที่ได้ปรารภแล้วนั้นแต่การที่จะปรารภอย่างไรเมื่อไม่มีกำลังหนุนก็จะสำเร็จไม่ได้
ในตอนท้ายของพระราชหัตถเลขามายังกระทรวงธรรมการในฉบับนี้ ได้แสดงพระราชประสงค์ที่จะทรงพระกรุณา พระราชทานเงินมรดกจำนวน 80,000 บาท อันเป็นสมบัติของ สมเด็จพระเจ้าลูกเธอ เจ้าฟ้าเยาวมาลย์นฤมล สรรพสกนธ์กัลยาณี กรมขุนสวรรคโลกลักษณวดี ซึ่งสิ้นพระชนม์ไปแล้วให้กระทรวงธรรมการทำการจัดสร้างตึกเรียนขึ้น ทางด้านหน้าวัดทางฝั่งทิศใต้ตรงข้ามกับตึกแม้นนฤมิตรที่มีอยู่ แล้วทางด้านทิศเหนือโดยทรงมุ่งหมายเป็นแบบอย่างให้ชนทั้งหลาย ถือเอาการสร้างสถานศึกษาเล่าเรียนเช่นนี้ว่าเป็นสิ่งดี กอปรด้วยประโยชน์และต้องด้วยพระราชนิยม ยังมีพระราชกระแสต่อไปอีกว่า ถ้าการก่อสร้างนั้นหากว่าเงินจำนวน 80,000 บาทนั้นไม่เป็นที่เพียงพอ ก็จะมีพระประยูรญาติของสมเด็จพระเจ้าลูกเธอ เจ้าฟ้าเยาวมาลย์นฤมล สรรพสกนธ์กัลยาณี กรมขุนสวรรคโลกลักษณวดี ยินดีที่จะทรงบริจาคเพิ่มเติมให้จนสำเร็จ เพื่ออุทิศพระกุศลแด่องค์สมเด็จพระเจ้าลูกเธอ เจ้าฟ้าเยาวมาลย์นฤมล สรรพสกนธ์กัลยาณี กรมขุนสวรรคโลกลักษณวดี
การสร้างตึกเพื่อการดังกล่าวหลังนี้ได้มีชื่อต่อมาในภายหลังว่า เยาวมาลย์อุทิศ และเมื่อมีการสร้างอาคารเรียน 2 หลังแล้ว ได้พระราชทานนามโรงเรียนว่า "เทพศิรินทร์" อีกทั้งยังมีพระราชดำริให้ย้ายโรงเรียนสวนกุหลาบวิทยาลัย มายังตึกแม้นนฤมิตร์อีกด้วย เพื่อรอการก่อสร้างตึกอาคารเรียนที่โรงเรียนนั้น
ประเภทห้องเรียน

ปัจจุบันโรงเรียนเทพศิรินทร์เปิดสอนในระดับมัธยมศึกษาปีที่ 1-6 โดยมีแผนการจัดชั้นเรียนเป็น 12:12:10:12:12:12 รวม 70 ห้องเรียน โดยมีรายละเอียด ดังนี้
แบ่งประเภทห้องเรียนระดับชั้นมัธยมศึกษาตอนต้น ออกเป็น 4 ประเภท ได้แก่
ประเภทห้องเรียนปกติ จำนวน 7 ห้อง
ประเภทห้องเรียนพิเศษวิทยาศาสตร์ - คณิตศาสตร์ (SMTE) จำนวน 2 ห้อง
ประเภทห้องเรียนพิเศษ Mini English Program : MEP จำนวน 2 ห้อง
ประเภทห้องเรียนพิเศษ English Program : EP จำนวน 1 ห้อง
แบ่งห้องเรียนระดับชั้นมัธยมศึกษาตอนปลาย ออกเป็น 6 ประเภท ได้แก่
ประเภทห้องเรียนวิทยาศาสตร์-คณิตศาสตร์ จำนวน 4 ห้อง
ประเภทห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE) จำนวน 2 ห้อง
ประเภทห้องเรียนพิเศษ Intensive English Program : IEP จำนวน 1 ห้อง
ประเภทห้องเรียนศิลป์-เน้นคณิตศาสตร์ จำนวน 2 ห้อง
ประเภทห้องเรียนศิลป์-เน้นภาษาต่างประเทศ จำนวน 2 ห้องเรียน แบ่งย่อยเป็น
แผนการเรียนศิลป์-เน้นภาษาจีน
แผนการเรียนศิลป์-เน้นภาษาฝรั่งเศส
แผนการเรียนศิลป์-เน้นภาษาเยอรมัน
แผนการเรียนศิลป์-เน้นภาษาญี่ปุ่น
ประเภทห้องเรียนศิลป์ทั่วไป จำนวน 1 ห้องเรียน แบ่งย่อยเป็น
แผนการเรียนศิลป์-เน้นกีฬา
แผนการเรียนศิลป์-เน้นศิลปะ
แผนการเรียนศิลป์-เน้นการงานอาชีพ
เดิมทีห้องเรียนประเภทศิลป์ทั้งหมด จะเป็นการเรียนร่วมชั้นเรียนโดยไม่มีการแยกห้องเรียนว่าเป็นแผนการเรียนศิลป์-คณิตศาสตร์ แผนการเรียนศิลป์-ภาษาต่างประเทศ หรือ แผนการเรียนศิลป์-ทั่วไป โดยนักเรียนทั้งหมดจะเรียนวิชาหลักร่วมกัน และจะแยกแบ่งกลุ่มเรียนวิชาเลือกไปตามแผนการเรียนของตนเอง จึงเป็นที่มาของคำว่า ˝สายศิลป์รวม˝ ต่อมาจึงได้เปลี่ยนเป็นการแยกห้องตามแผนการเรียนศิลป์แต่ละประเภทแบบปัจจุบัน
กิจกรรมสำคัญ

วันอานันทมหิดล หรือ วันคล้ายวันเสด็จสวรรคตพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ตรงกับวันที่ 9 มิถุนายนของทุกปี  ถือเป็นวันสำคัญของโรงเรียนเทพศิรินทร์ ซึ่งจะมีการจัดกิจกรรมสำคัญได้แก่ สมาคมนักเรียนเก่าเทพศิรินทร์ ในพระบรมราชูปถัมถ์ร่วมกับโรงเรียนเทพศิรินทร์ จัดพิธีวางพวงมาลาถวายราชสักการะพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ณ โรงเรียนเทพศิรินทร์
วันแม่รำเพย เป็นวันคล้ายวันสวรรคตสมเด็จพระเทพศิรินทราบรมราชินี ซึ่งตรงกับวันที่ 9 กันยายนของทุกปี โดยเป็นวันที่ชาวเทพศิรินทร์ทั้งปวงมาพร้อมเพรียงกันเพื่อร่วมพิธีวางพวงมาลา และถวายราชสักการะพระราชานุสาวรีย์สมเด็จพระเทพศิรินทราบรมราชินี อันเป็นการน้อมรำลึกถึงพระมหากรุณาธิคุณของพระองค์ในการได้นำพระนามาภิไธยของพระองค์มาเป็นชื่อของสถานศึกษา
พระราชานุสาวรีย์ ณ โรงเรียนเทพศิรินทร์แห่งนี้ โรงเรียนได้มีการขอพระราชทานพระบรมราชานุญาตจัดสร้างขึ้นเพื่อเป็นที่เคารพสักการะ และศูนย์รวมจิตใจของชาวเทพศิรินทร์ โดยพระบาทสมเด็จพระวชิรเกล้าเจ้าอยู่หัว เมื่อครั้งดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ ทรงเปิดพระราชานุสาวรีย์ เมื่อวันที่ 11 มกราคม พ.ศ. 2542
ประชาคมเทพศิรินทร์ > สมาคมผู้ปกครองและครูโรงเรียนเทพศิรินทร์

สมาคมผู้ปกครองและครูโรงเรียนเทพศิรินทร์ เกิดขึ้นจากความคิดริเริ่มของคณะครูโรงเรียนเทพศิรินทร์ ด้วยเห็นว่าจะเป็นศูนย์กลางให้ผู้ปกครองและครูอาจารย์มีความเข้าใจอันดีต่อกัน และร่วมมือกันในการแก้ไขปัญหาทั้งในเรื่องการจัดการศึกษา และการอบรมดูแลนักเรียน อีกทั้งเป็นกำลังสำคัณในการพัฒนาโรงเรียนให้เจริญก้าวหน้ายิ่ง ๆ ขึ้นไป จึงได้มีการจัดตั้งสมาคมฯ ขึ้น เมื่อปี พ.ศ. 2522 สมัยท่านผู้อำนวยการเจือ หมายเจริญ และได้รับการสานงานต่อมาจนถึงปัจจุบัน
สถานที่ใกล้เคียงบริเวณโรงเรียน

วัดเทพศิรินทราวาสราชวรวิหาร
วัดพลับพลาชัย (กรุงเทพมหานคร)
ดูเพิ่ม

จตุรมิตรสามัคคี
แหล่งข้อมูลอื่น

เว็บไซต์หลักของโรงเรียนเทพศิรินทร์
เว็บไซต์หลักของสมาคมนักเรียนเก่าเทพศิรินทร์ ในพระบรมราชูปถัมภ์
โรงเรียนเทพศิรินทร์ ที่เฟซบุ๊ก
พิพิธภัณธ์เพื่อการศึกษาโรงเรียนเทพศิรินทร์ - DS Living Museum ที่เฟซบุ๊ก
แผนที่และภาพถ่ายทางอากาศของ โรงเรียนเทพศิรินทร์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′48″N 100°30′57″E﻿ / ﻿13.746626°N 100.515847°E﻿ / 13.746626; 100.515847
| ด ค กโรงเรียนเทพศิรินทร์ |
| --- | --- |
สัญลักษณ์: ตึกแม้นศึกษาสถาน
โรงเรียนเครือข่าย:  ป้อมปราบศัตรูพ่าย  ร่มเกล้า  ปทุมธานี  นนทบุรี  สระบุรี  กาญจนบุรี  ขอนแก่น  เชียงใหม่  สมุทรปราการ  ดอยอ่างขาง  ชลบุรี  นครศรีธรรมราช 
กิจกรรม:  จตุรมิตรสามัคคี  สโมสรฟุตบอลเทพศิรินทร์ 
บุคคลสำคัญ:  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระปรเมนทรมหาอานันทมหิดล พระอัฐมรามาธิบดินทร  สมเด็จพระเทพศิรินทราบรมราชินี  สมเด็จเจ้าฟ้าฯ กรมพระยาภาณุพันธุวงศ์วรเดช  หม่อมแม้น ภาณุพันธุ์ ณ อยุธยา 
 หมวดหมู่  โครงการวิกิ 
บรรยากาศโรงเรียนเทพศิรินทร์ในราวปี พ.ศ. 2500 สมัยที่ยังมีรถรางผ่านคลองผดุงกรุงเกษม
ภาพมุมสูงของโรงเรียนเทพศิรินทร์และวัดเทพศิรินทราวาส
วันที่ 26 พฤษภาคม พ.ศ. 2489 พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เสด็จพระราชดำเนินทรงเยี่ยมโรงเรียนเทพศิรินทร์ (บริเวณซุ้มประตูใกล้วัดเทพศิรินทราวาส)
ตึกนิภานภดล
พระบรมราชานุสาวรีย์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ณ โรงเรียนเทพศิรินทร์
อนุวัฒน์ สงวนศักดิ์ภักดี

| อนุวัฒน์ สงวนศักดิ์ภักดี |
| --- | --- |

ข้อมูลพื้นฐาน
ชื่อเกิด: อนุวัฒน์ สงวนศักดิ์ภักดี
ฉายา: บอย พีซเมคเกอร์
เกิด: 1 สิงหาคม พ.ศ. 2523 (44 ปี)
ที่เกิด: กรุงเทพมหานคร ประเทศไทย
แนวเพลง: ป็อป ป็อปร็อก ร็อก
อาชีพ: นักร้อง พิธีกร ยูทูบเบอร์
เครื่องดนตรี: เสียงร้อง กีต้าร์ เปียโน
ช่วงปี: พ.ศ. 2547–ปัจจุบัน
ค่ายเพลง: เบเกอรี่ มิวสิก (พ.ศ. 2547–2548) กรีนบีนส์ (พ.ศ. 2548–2550) Duckbar (พ.ศ. 2550–2554) WerkGang (พ.ศ. 2554–2559) Grand Musik (พ.ศ. 2559–2564) จีนี่ เรคคอร์ด (พ.ศ. 2564–2565) อิสระ (2566 - ปัจจุบัน)
คู่สมรส: พิจิตตรา สิริเวชชะพันธ์ (2562–ปัจจุบัน)
อนุวัฒน์ สงวนศักดิ์ภักดี หรือ บอย พีซเมกเกอร์ (เกิด 1 สิงหาคม พ.ศ. 2523) เป็นนักร้องชาวไทย
ประวัติ > ชีวิตวัยเด็ก

อนุวัฒน์เป็นคริสต์ศาสนิกชนนิกายโปรเตสแตนต์ ศึกษาที่โรงเรียนเทพศิรินทร์ (DSA112) เป็นบุตรคนเล็กในบรรดาพี่น้อง 3 คน  มีชื่อภาษาจีนกลางที่อาจารย์สอนภาษาจีนในโบสถ์เป็นผู้ตั้งให้ตอนเด็ก ๆ ว่า "เย่ เอินเหว่ย" หรือ "เฮี๊ย อึงอุ้ย" ในจีนแต้จิ๋ว แปลว่า "ยิ่งใหญ่" อนุวัฒน์เติบโตมาจากครอบครัวที่รักเสียงเพลง จึงชอบร้องเพลงมาตั้งแต่เด็ก จบการศึกษาจากปริญญาตรี เอกภาษาอังกฤษ คณะมนุษยศาสตร์ มหาวิทยาลัยรามคำแหง
ประวัติ > รับจ้างร้องเพลง

ก่อนที่จะเริ่มเดินตามฝันของตัวเองอย่างจริงจัง เขาเริ่มชีวิตการทำงานด้วยการเป็นพนักงานบริษัทเอกชนมาก่อน แต่ในขณะเดียวกันก็ไม่ได้ทิ้งสิ่งที่ตนเองรัก โดยได้รับจ้างร้องเพลงตามร้านอาหารกึ่งผับควบคู่ไปด้วย หลังจากทำงานประจำควบคู่กับร้องเพลงตามร้านอาหารกึ่งผับมาได้ระยะหนึ่ง ก็รู้สึกว่างานประจำที่ทำไม่ใช่สิ่งที่ตนเองต้องการ จึงตัดสินใจเลือกที่จะร้องเพลงตามร้านอาหารกึ่งผับเพียงอย่างเดียว ได้จับคู่ กับ พีระ เทศวิศาล (พีท) เป็นวงดูโอ (Duo) เล็กๆ ชื่อ กรีน ที (Green Tea) ให้ความบันเทิงตามร้านอาหารกึ่งผับหลายแห่ง โดยเริ่มจากร้าน Gasso เป็นแห่งแรก (2545) และเป็นที่ที่ทีมงานของเบเกอรี่ มิวสิก ได้ฟังเพลงที่เขาร้อง จึงได้ชักชวนให้ร่วมงานในอัลบั้ม Million ways to love Part I ของนักร้อง-นักแต่งเพลงชื่อดัง บอย โกสิยพงษ์
“หัวใจผูกกัน”  คือเพลงแรกของเขาที่ได้ร้องให้คนทั่วประเทศได้ฟัง และด้วยความเพราะของเพลงก็ทำให้ บ.บรอดคาซท์ ไทย เทเลวิชั่น ผู้จัดละครเรื่องพระจันทร์แสนกล ทางช่อง 3 นำเพลงหัวใจผูกกัน ไปเป็นเพลงประกอบละครเรื่องนี้ด้วย
ประวัติ > เซ็นสัญญากับค่าย Green Beans

หลังนั้นไม่นาน อนุวัฒน์ และ พีระ จึงได้รับการติดต่อให้เซ็นสัญญาให้เป็นศิลปินในสังกัด Green Beans และได้มีผลงานชิ้นแรก (2546) ในอัลบั้มพิเศษของค่ายคือ Greenlight Project ภายใต้ชื่อวงพีซเมกเกอร์
หลังจากพีซเมกเกอร์มีผลงานเพลงได้ 2 อัลบั้ม ก็เกิดการเปลี่ยนแปลงกับวง เนื่องจากพีระ ไม่ต่อสัญญากับ Green Beans และออกไปทำอัลบั้มของตัวเอง (ภายหลังอยู่สังกัด Mono Music) ทางค่ายเพลงจึงให้อนุวัฒน์ออกอัลบั้มในนาม Peacemaker ตามเดิมแต่ไม่มีพีทเป็นสมาชิกอีกต่อไปแล้วชื่อ อัลบั้ม 3to1  ต่อมาได้ออกอัลบั้มเดี่ยว ภายใต้ชื่อว่า บอย Peacemaker อัลบั้มเดี่ยวชุดแรกคือ Sense of Sound ซึ่งมีเพลงฮิตอย่าง เนื้อคู่ และ ความอ่อนแอ
ชีวิตส่วนตัว

ด้านชีวิตส่วนตัว สมรสกับนักแสดงพิจิตตรา สิริเวชพันธ์ เมื่อวันศุกร์ที่ 25 มกราคม พ.ศ. 2562 หลังจากทั้งคู่คบหาดูใจกันมานานกว่า 14 ปี
ทั้งคู่ยังได้ร่วมกันทำธุรกิจร้านอาหารประเภทชาบู ชื่อ ชาบูคิง และร้านอาหาร Childhood cafe
ด้านกีฬา เขาสนับสนุนสโมสรฟุตบอลทอตนัมฮอตสเปอร์
ผลงาน

ดูเพิ่มเติม: พีซเมกเกอร์
ผลงาน > เพลงประกอบละคร

กลับบ้านเรา (เพลงประกอบละคร กลับบ้านเรานะ...รักรออยู่)
ใจฉันเป็นของเธอ (เพลงประกอบละคร ใจร้าว)
ความอ่อนแอ (เพลงประกอบละคร สะใภ้ไกลปืนเที่ยง)
เพียงในใจ (เพลงประกอบละคร เพลิงทระนง)
คือเธอ (เพลงประกอบละคร รอยมาร)
ด้วยหัวใจ (เพลงประกอบละคร รักประกาศิต)
ฝัน​ (เพลงประกอบละคร คุณสามี(กำมะลอ)ที่รัก)
เหมือนฝัน​ (เพลงประกอบละคร คุณสามี(กำมะลอ)ที่รัก)
คนเดียวเท่านั้น (เพลงประกอบละคร ต้นรักริมรั้ว)
คิดถึง (เพลงประกอบละคร นางชฎา)
POWER BANK (แบตสำรอง) (เพลงประกอบละคร พงศภัค)
แสงสว่าง ( เพลงประกอบละคร เขาวานให้หนูเป็นสายลับ )
จนวันสุดท้าย ( เพลงประกอบละคร ไปให้ถึงดวงดาว)
ไม่อาจหยุดรัก (ร้องร่วมกับ ณพสิน แสงสุวรรณ) ( เพลงประกอบละคร วานวาสนา )
ฉันจะจับมือเธอไว้ ( เพลงประกอบละคร บ่วงวิมาลา )
ผลงานทางโทรทัศน์

พิธีกรรายการ OPEN 9 ทางช่อง 9
หน้ากากหนอนชาเขียว แชมป์รายการ The Mask Singer หน้ากากนักร้อง ซีซันที่ 3 ทางช่องเวิร์คพอยท์
ผลงานพิธีกร

ออนไลน์
พ.ศ. 2564 : คุยสตอรี่ - BOY JEAB THE LOVE JOURNEY SEASON 1 ทางช่อง ยูทูบ:CHANGE2561 (2018-2019)
พ.ศ. 2564 : คุยสตอรี่ - BOY JEAB THE LOVE JOURNEY SEASON 2 ทางช่อง ยูทูบ:CHANGE2561 (2021)
พ.ศ. 2564 : รายการ บอยเจี๊ยบ ทางช่อง ยูทูบ:BoyJeab Channel
รางวัลที่ได้รับ

พ.ศ. 2552 รางวัล ชัยดีเด่น 2008 สาขา เพลงไทยสากลยอดนิยม เพลง “ใจฉันเป็นของเธอ”
พ.ศ. 2552	รางวัล SIAM DARA STARS PARTY 2009 สาขา นักร้องไทย-สากลชายยอดนิยม
พ.ศ. 2552	รางวัล Channel V Thailand Music Video Awards 2009 สาขา มิวสิกวิดีโอไทยยอดนิยม เพลง “ใจฉันเป็นของเธอ” กำกับโดย “บุญณ์ญาณ์ อริยศรีวัฒนา”
พ.ศ. 2552 รางวัล Channel V Thailand Music Video Awards 2009 สาขา ศิลปินไทยชายยอดนิยม
พ.ศ. 2552 รางวัล ท็อปอวอร์ด 2009 สาขานักร้องยอดเยี่ยม จากอัลบั้ม Sense Of Sound
แหล่งข้อมูลอื่น

เว็บไซต์ peacemaker boyz เก็บถาวร 2016-01-10 ที่ เวย์แบ็กแมชชีน
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค
แร็พเตอร์

| แร็พเตอร์ Raptor |
| --- | --- |
แร็พเตอร์ (ซ้าย: จอนนี่, ขวา: หลุยส์) ในคอนเสิร์ต GRAMMY X RS : 90's Versary เมื่อ พ.ศ. 2566
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อป, แดนซ์, ฮิปฮอป, อาร์แอนด์บี, แร็ปร็อก
อาชีพ: นักร้อง, นักแสดง
ช่วงปี: พ.ศ. 2537 - 2541 พ.ศ. 2554 - ปัจจุบัน
ค่ายเพลง: อาร์เอส

สมาชิก: จอนนี่ อันวา หลุยส์ สก๊อต
แร็พเตอร์ / Raptor นักร้องฮิพฮอฟแดนซ์ดูโอในตำนานยุค 90s ของวงการเพลงไทย เปิดตัวอัลบั้มแรกกลางปี 1994 (2537) ภายใต้สังกัด RS Promotion 1992 (RS) โดยมี เสือ ธนพล อินทฤทธิ์ เป็นโปรดิวเซอร์  โดยมีจุดเริ่มต้นมาจากแนวคิดในการสร้างนักร้องลูกครึ่งวัยเด็กเพื่อบุกตลาดพรีทีนของบริษัท ประกอบไปด้วยสมาชิก 2 คน คือ จอนนี่ อันวา และ หลุยส์ สก็อต ขณะนั้นมีอายุเพียง 10-11 ปี
สมาชิก

Joni Anwar (จอนนี่ อันวา) เกิดเมื่อ 30 สิงหาคม 2524 ลูกครึ่ง อินโดนีเซีย-สก็อต เข้าวงการเมื่ออายุ 10 ขวบโดยโฆษณา บ้านกฤษฎานคร, ภาพยนตร์ โตแล้วต้องโต๋
Louis Scott (หลุยส์ สก็อต) เกิดเมื่อ 4 มีนาคม 2525 ลูกครึ่ง ไทย-สก็อต เข้าวงการเมื่ออายุ 7 ขวบโดยเริ่มจากการถ่ายโฆษณา และร่วมแสดงในแสดงภาพยนตร์ โตแล้วต้องโต๋, ภายหลังได้รับบทนำในภาพยนตร์เรื่อง เด็กเดน (2548)
อัลบั้มชุดแรก แร็พเตอร์ (2537)

อัลบั้มชุดแรกของวงแร็พเตอร์ ใช้ชื่อ แร็พเตอร์ ชื่อเดียวกับวง ( มี 2 ปกอัลบั้ม ) ออกวางจำหน่ายเมื่อเดือน สิงหาคม ปี 2537 โดยได้ เสือ - ธนพล อินทฤทธิ์ มาเป็นโปรดิวเซอร์ ทำเพลงและแต่งท่อนแร๊พให้ คอนเซ็ปต์ของอัลบั้มออกมาในรูปแบบของเด็กลูกครึ่งสองคน ร้องเพลงแร็พ,ป๊อป,แดนซ์,ฮิปฮอป,แร็ปร็อก แต่งตัวฮิป-ฮอป ใกล้เคียงกับวงฮิปฮ็อปสัญชาติอเมริกัน คริสครอส (ภาษาอังกฤษ : Kris Kross) โดยอัลบั้มนี้จะเป็นการนำเพลงฮิตของศิลปินในช่วงยุคนั้นมาทำใหม่ อาทิ เพลง ซูเปอร์ฮีโร่ มาจากเพลง บอดี้การ์ด ของ สมชาย เข็มกลัด (เต๋า) , เพลง ลื่นมากเชื่อยาก มาจากเพลง ลื่น ของ ทัช ณ ตะกั่วทุ่ง นอกจากนี้ยังมีเพลงช้าที่ได้รับความนิยมได้แก่เพลง "คิดถึงเธอ" และ "คำว่าเพื่อน" ผลจากความนิยมทำให้อัลบั้มแรกของวง มีการเปลี่ยนปกอัลบั้มเพื่อวางจำหน่ายใหม่อีกด้วย
อัลบั้มชุดที่สอง Waab Boys และชุดที่สาม Day Shock (2539)

อัลบั้มที่ 2 -   Waab Boys อัลบั้มชุดนี้ขึ้นชื่อว่าเป็นอัลบั้มที่ประสบความสำเร็จที่สุดของแร็พเตอร์ โปรดิวเซอร์คือ เสือ ธนพล อินทฤทธิ์ เช่นเดิม ด้วยแนวเพลงที่โตขึ้นอย่างมาก ซาวน์ดนตรีทันสมัยและแปลกไปจากชุดก่อน มีความเป็น Pop Dance,RapRock ชัดเจนและ Performance ที่แข็งแกร่งมากขึ้น แม้แต่ปกเทปยังถูกออกแบบด้วยภาพลักษณ์ใหม่ทันสมัยสะดุดตา ทำให้อัลบั้มชุดนี้ประสบความสำเร็จด้วยยอดขายทะลุเกิน 1 ล้านตลับได้ไม่ยากนัก มี Pookie ปริศนา พรายแสง มาช่วยเป็น Vocal Harmony ให้ เพลงและมิวสิควิดิโอที่ได้รับความนิยมในอัลบั้มนี้ได้แก่ "อย่าพูดเลย" "รู้สึกอย่างไร"และ"ไม่แคร์"  MV เพลง ไม่แคร์ ได้รับรางวัลระดับ Asia ในงาน MTV asia awards 1996 (2539) สาขา มิวสิควิดิโอยอดเยี่ยม
หลังความสำเร็จอย่างรวดเร็วของอัลบั้ม Waab boys ทำให้เกิด   DayshocK- อัลบั้มชุดที่ 3 (มี 2 ปกอัลบั้ม) ตามมาทันทีในปีเดียวกัน (แทนการเปลี่ยนปกฉลองยอดขายตามการตลาดของค่ายตอนนั้น )  โดยมี เสือ ธนพล เป็น Producer ให้เป็นชุดสุดท้าย อัลบั้มนี้ได้นำเอาเพลงสากลในอดีตกลับมาทำดนตรีใหม่ ซื่งก็ได้รับความนิยมอย่างต่อเนื่องไม่ต่างจากอัลบั้มที่2 ทั้งที่ห่างจากอัลบั้มที่ 2 เพียงเล็กน้อยเท่านั้น อัลบั้มนี้มีเพลงไทยที่มีเนื้อร้องภาษาอังกฤษ ถูกแต่งขึ้นมาใหม่ 1 เพลง เป็นเพลงพิเศษคือเพลง "แรงบันดาลใจ" (Inspiration)  ผลงานในอัลบั้มนี้ได้รับกระแสตอบรับอย่างมากอีกเช่นเคย จึงฉลองยอดขายด้วยการเปลี่ยนปกอีกครั้ง และ เพิ่มเพลง อย่าพูดเลย (Underground Version)
อัลบั้ม The Next (2540)

ปึถัดมา RS  ร่วมกับทางแบรนด์ใหญ่ผู้ผลิตเครื่องดื่มน้ำอัดลม PEPSI ไทย สร้างแคมเปญ "Pepsi Generation Next"  ต่อยอดทั้งผลิตภัณฑ์น้ำอัดลมเข้ากับความโด่งดังของศิลปินทีนไอดอล 8 คนในขณะนั้น ออกมาเป็นอัลบั้ม project พิเศษ " The Next  " จุดเด่นของอัลบั้มนี้คือ คาแรคเตอร์ที่แตกต่างของศิลปินทั้ง 8 ถูกผนวกเข้ากับธีมสีน้ำเงินตามสีแบรนด์สปอนเซอร์อัลบั้ม เพลงธีมอย่าง Love of generation next เนื้อเพลงถูกร้อยเรียงแต่งขึ้นจากตัวเพลงที่นิยมของศิลปินทุกคน  อัลบั้มชุดนี้ประสบความสำเร็จอย่างสูง การันตีด้วยยอดขายเกิน 1 ล้านตลับ มีการจัดทัวร์คอนเสิร์ตไปตามหลายจังหวัดใหญ่ทั่วประเทศ รวมทั้งคอนเสิร์ตใหญ่ 2 ครั้งที่กรุงเทพ โดยแร็พเตอร์มีเพลงที่เป็นที่รู้จักจากอัลบั้มนี้ คือเพลงช้า "คำเดียว" และเพลงเร็ว "เกรงใจ" มีท่าเต้นที่ได้โด่งดังจนได้รับการขนานนามว่า "ท่าโหนรถเมล์"
อัลบั้มที 4 Goodbye และ ยุติวง (2541)

อัลบั้มชุดที่ 4  (มี 2 ปกอัลบั้ม) ผสมผสานทั้งเพลงสากล และเพลงไทย มีเพลงซาโยนาระ กู๊ดบาย แต่งขึ้นมาเพื่อบอกว่าเป็นสตูดิโออัลบั้มชุดสุดท้ายของแร็พเตอร์  หลังประสบความสำเร็จอย่างสูงต่อเนื่องมาตลอด 4 ปี  แต่ทั้งคู่ก็ได้ตัดสินใจยุติวงในปี 2541 ด้วยเหตุผลทางการศึกษา
ในปีเดียวกันนี้ แร็พเตอร์ได้ปล่อยอัลบั้มรวมเพลง The Memory ออกมาเป็นการอำลา มีเพลงพิเศษเพลงสุดท้ายที่ถูกทำขึ้นมาบรรจุอยู่ด้วยคือเพลง "ความทรงจำ" รวมถึงมีคอนเสิร์ตใหญ่ครั้งสุดท้ายกับแฟนเพลงที่ MBK Hall
คอนเสิร์ต RAPTOR 2011 The Concert (2554)

หลังจากสตูดิโออัลบั้ม Raptor Goodbye  อัลบั้มรวมเพลง The Memory  และคอนเสิร์ตใหญ่ครั้งสุดท้ายของ Raptor ที่ MBK hall ผ่านไป 13 ปี ทั้งคู่ได้กลับมาประกาศจัดคอนเสิร์ต "RAPTOR 2011 The Concert" โดยจัดงานแถลงข่าวเมื่อวันที่ 2 สิงหาคม 2554 ณ โรงภาพยนตร์กรุงศรี ไอแม็กซ์ เธียเตอร์ พารากอนซีนีเพล็กซ์ และทำการแสดงในวันที่ 1-2 ตุลาคม ปีเดียวกัน ณ รอยัล พารากอน ฮอลล์ สยามพารากอน
คอนเสิร์ตอาร์เอสมีตติ้ง RS Meeting Concert Return 2013 (2556)

และในปี 2556 แร็พเตอร์เป็นอีกหนึ่งศิลปินในคอนเสิร์ตอาร์เอสมีตติ้ง RS Meeting Concert Return 2013 ร่วมกับศิลปินอาร์เอสเช่น บาซู, เจมส์, บอยสเก๊าท์, ลิฟท์-ออย, ทัช และ อนัน อันวา
คอนเสิร์ตเดอะเนกซ์ เวนเจอร์ The Next Venture Concert 2016 (2559)

วันอาทิตย์ที่ 6 มีนาคม 2559 แร็พเตอร์มีคอนเสิร์ต The Next Venture Concert 2016 ร่วมกับ โดม ปกรณ์ ลัม  เจมส์ เรืองศักดิ์ ลอยชูศักดิ์  ลิฟท์ สุพจน์ จันทร์เจริญ  ออย ธนา สุทธิกมล และ วอย เกรียงไกร อังคุณไชย เป็นการกลับมาพบกันครั้งในรอบ 19 ปี ของศิลปินทั้ง 7 คน  ขาดเพียง เจอาร์ พร้อมศิลปินจาก The X venture อีกโปรเจกพิเศษในปีถัดมาจาก The Next ของทางเป๊บซี่และอาร์เอสคือ แนนซี่ ราฟฟี่  เอิร์น-จิรวรรณ เตชะหรูวิจิตร และโมเม นภัสสร ขึ้นทำการแสดงด้วย ณ อิมแพค อารีน่า เมืองทองธานี
สตูดิโออัลบั้ม และ อัลบั้มรวมเพลง

Raptor (พ.ศ. 2537 / 2 ปกอัลบั้ม)
Waab Boys (พ.ศ. 2539)
Day Shock (พ.ศ. 2539 / 2 ปกอัลบั้ม)
Goodbye (พ.ศ. 2541 / 2 ปกอัลบั้ม)
The Memory (พ.ศ. 2541)
สตูดิโออัลบั้ม และ อัลบั้มรวมเพลง > อัลบั้มพิเศษ (ร่วมกับศิลปินอื่นๆ)

เพลงพิเศษ "อย่าคิดว่าเธอไม่มีใคร" ร่วมร้องกับ ไฮแจ็ค (อยู่ในอัลบั้ม 'ไฮแจ็ค รวมฮิตแบบเจ็บๆ')
RS Super Teens (2539)
The Next (2540-2541)
คอนเสิร์ต

Raptor Concert ตอน จอนนี่แอนด์หลุยส์ตะลุยไฮแจ็ค 24 ก.ย. 37 MBK Hall
อาร์เอส.มีตติ้ง คอนเสิร์ต ตอน บุกเกาะอลเวงร้องเพลงหน้าบาน 22 ต.ค. 37 MBK Hall
อาร์เอส.เฟรชชี่แจม คอนเสิร์ต 11 พ.ย. 38 สนามกีฬากองทัพบก
Super Teens Super Concert 17 ก.พ. 39 อินดอร์ สเตเดี้ยม หัวหมาก
Pepsi-Teenology Concert Waab-Z 6 เม.ย. 39 อินดอร์ สเตเดี้ยม หัวหมาก
Waab Boys Waab คอนเสิร์ต 25 พ.ค. 39 ไอซ์แลนด์ ฮอลล์ แฟชั่นไอซ์แลนด์
ย๊ากส์ คอนเสิร์ต 21 ก.ย. 39 ไอซ์แลนด์ ฮอลล์ แฟชั่นไอซ์แลนด์
Joni and Louis Let’s Shock Concert 12 ต.ค. 39 MBK Hall
อาร์เอส.มีตติ้ง คอนเสิร์ต ตอน ตามระเบียบ…เต้น 1 ก.พ. 40 MBK Hall
Pepsi The Next Generation Concert 17-18 ม.ค. 41 MBK Hall
Munchos Dance Concert Raptor OH Yes! 4 ก.ค. 41 MBK Hall
Goodbye Concert Sayonara Raptor 5 ก.ย. 41 MBK Hall
RAPTOR 2011 The Concert 1-2 ต.ค. 54 รอยัล พารากอน ฮอลล์ สยามพารากอน
RAPTOR 2012 Encore Concert 21 เม.ย. 55 อิมแพ็ค อารีน่า เมืองทองธานี
RS Meeting Concert Return 2013 18-19 พ.ค. 56 อิมแพ็ค อารีน่า เมืองทองธานี
The Next Venture Concert 2016  6 มีนาคม 2559 อิมแพ็ค อารีน่า เมืองทองธานี
RAPTOR Evolution Concert 25 ปี ไม่มีเกรงใจ   7 กันยายน 2562 ณ อิมแพ็ค อารีน่า เมืองทองธานี
RS Meeting Concert 2022: Dance Marathon ปลายปี...ถึงทีเต้น (17 ธันวาคม 2565) อิมแพ็ค อารีน่า เมืองทองธานี
RS HITS JOURNEY CONCERT 2023 #ต้นปีถึงทีฮิต (27 พฤษภาคม 2566) อิมแพ็ค อารีน่า เมืองทองธานี
GRAMMY X RS : 90's Versary Concert (29–30 กรกฎาคม 2566) อิมแพ็ค อารีน่า เมืองทองธานี
RS Meeting Concert 2024: Dance Marathon 2 ยกกำลังเต้น (17 กุมภาพันธ์ 2567) อิมแพ็ค อารีน่า เมืองทองธานี